ข่าวประชาสัมพันธ์

**สัมผัสประสบการณ์สุดพิเศษจากมื้ออาหารดั้งเดิมของแซมเบีย**

**กับ Boma Dining ที่อวานี วิกตอเรีย ฟอลส์ รีสอร์ท**

เมื่อฤดูแล้งของแซมเบียเริ่มต้นขึ้น ละอองหมอกจากน้ำตกวิกตอเรียเริ่มจางลง [**อวานี วิกตอเรีย ฟอลส์   
รีสอร์ท (Avani Victoria Falls Resort)**](https://www.avanihotels.com/en/victoria-falls?_gl=1*19qix2j*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTM4NjMyOTEkbzc1NCRnMSR0MTc1Mzg2MzMwNCRqNDckbDAkaDE2NzgzMTI1NDA.) พร้อมแล้วที่จะต้อนรับแขกผู้เข้าพักทุกท่านมาค้นหาความงดงามของธรรมชาติหลังม่านน้ำตก สัมผัสวัฒนธรรมอันน่าประทับใจ และมื้อค่ำสุดเอ็กซ์คลูซีฟ [**Boma Dinner**](https://www.avanihotels.com/en/victoria-falls/mukuni-boma?_gl=1*19qix2j*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTM4NjMyOTEkbzc1NCRnMSR0MTc1Mzg2MzMwNCRqNDckbDAkaDE2NzgzMTI1NDA.)ที่จะพาทุกท่านเดินทางไปพบกับประเพณีดั้งเดิมของชาวแซมเบีย ผสมผสานรสชาติดั้งเดิมจากบรรพบุรุษ เรื่องเล่า และดนตรีพื้นเมือง บนพื้นที่ริมแม่น้ำ ที่ไม่ว่าแขกผู้เข้าพักจะเดินทางมาคนเดียว มาเป็นคู่ หรือมาพร้อมกับครอบครัว ทุกคนจะได้สัมผัสกับความงดงามของมื้ออาหารค่ำซึ่งเปี่ยมไปด้วยเรื่องราววัฒนธรรมของแซมเบีย เพื่อเก็บเป็นประสบการณ์อันน่าจดจำไม่รู้ลืม

มื้ออาหารสุดพิเศษ Boma Dinner นี้จัดขึ้นทุกคืนวันอังคาร พฤหัสบดี และเสาร์ ที่ห้องอาหาร **Mukuni Boma** ของรีสอร์ทในบรรยากาศกลางแจ้งอันน่าประทับใจ จนกลายเป็นไฮไลต์สำคัญของแขกผู้มาเยือนอุทยานแห่งชาติโมซี-โออา-ตุนยา (Mosi-oa-Tunya National Park) ซึ่งได้รับการขึ้นทะเบียนเป็นมรดกโลกโดยองค์การยูเนสโก โดยเฉพาะในช่วงฤดูกาลซาฟารีของแซมเบีย ระหว่างเดือนกรกฎาคมถึงตุลาคม เมื่ออุณหภูมิลดลงและท้องฟ้าปลอดโปร่งมอบสภาพอากาศที่เหมาะสมที่สุดสำหรับการชมสัตว์ป่า อีกทั้งยังเผยให้เห็นหินรูปร่างแปลกตาที่ตั้งอยู่ด้านหลังม่านน้ำตกวิกตอเรียในยามที่น้ำกำลังลดระดับลง ซึ่งคนในพื้นที่เรียกขานว่าเป็น "โครงกระดูกแห่งน้ำตก (Skeleton of the Falls)”

มื้ออาหารค่ำ Boma Dinner จัดขึ้นบริเวณริมฝั่งแม่น้ำแซมเบซี เชื้อเชิญให้แขกผู้เข้าร่วมได้สัมผัสและเชื่อมโยงกับชุมชนท้องถิ่นได้อย่างลึกซึ้ง เริ่มต้นด้วยการต้อนรับอย่างอบอุ่นจากเครื่องดื่มพื้นเมือง ก่อนจะพาเข้าสู่มื้ออาหาร 4 คอร์สที่รังสรรค์จากวัตถุดิบท้องถิ่นและอาหารจานเด่นจากทั่วแอฟริกา ตั้งแต่ **Chikanda** อาหารรสเผ็ดร้อนที่ทำจากกล้วยไม้พื้นเมือง ไปจนถึง **Ifisashi** สตูว์ถั่วลิสงและผักใบเขียวรสเข้มข้น ซึ่งทุกจานล้วนสะท้อนถึงภูมิปัญญาด้านอาหารอันสร้างสรรค์ที่ถ่ายทอดกันมาหลายชั่วอายุคน

เมื่อแสงโคมไฟสว่างไสวและเสียงกลองเริ่มบรรเลง ค่ำคืนอันน่าจดจำก็เริ่มต้นขึ้นพร้อมการแสดงเรื่องราวพื้นเมือง ขับขานเพลงพื้นบ้าน และการเต้นรำจากศิลปินท้องถิ่น รวมถึงคณะ Amakhezi อันโด่งดัง โดยแขกผู้เข้าพักสามารถร่วมเต้นรำกับนักเต้นหรือลองตีกลอง Djembe ด้วยจังหวะของตัวเอง ก่อเกิดเป็นประสบการณ์ที่ไร้กำแพงกั้นระหว่างเจ้าบ้านกับผู้มาเยือน

ประสบการณ์นี้สอดคล้องกับเทรนด์ระดับโลกที่ผู้คนกำลังให้ความสนใจอย่าง *Experiential Dining* หรือการรับประทานอาหารที่เปิดโอกาสให้นักท่องเที่ยวได้มีส่วนร่วมกับวัฒนธรรมท้องถิ่นอย่างลึกซึ้ง เมื่อการท่องเที่ยวไม่ใช่เพียงแค่การไปเยือน แต่คือการค้นหาความหมายและการเชื่อมโยงพวกเขากับสถานที่ที่ไปเยือนอย่างแท้จริง ไม่ว่าจะเป็นการผจญภัยกับครอบครัว หรือการเดินทางค้นหาตัวตนเพียงลำพัง ซึ่ง Boma Dinner ถือเป็นประสบการณ์สุดพิเศษที่เปิดโอกาสให้ทุกคนได้มาสัมผัสรากเหง้าทางวัฒนธรรมของแซมเบียอย่างแท้จริง

อวานี วิกตอเรีย ฟอลส์ รีสอร์ท ตั้งอยู่ห่างจากน้ำตกวิกตอเรียเพียงไม่กี่ก้าว พร้อมสิทธิ์เข้าชมพื้นที่มรดกโลกจาก UNESCO ได้ไม่จำกัด พร้อมมอบประสบการณ์อันหลากหลาย ทั้งการสำรวจธรรมชาติและชีวิตสัตว์ป่า ไปจนถึงการศึกษาวัฒนธรรมอย่างลึกซึ้ง โดยมีเสียงของน้ำตกเป็นฉากหลัง พร้อมแสงสว่างจากกองไฟ Boma Dinner จึงเปี่ยมไปด้วยพลังแห่งการเชื่อมโยง การเฉลิมฉลอง และจิตวิญญาณของแซมเบีย

แพ็กเกจ [Family Getaway](https://www.avanihotels.com/en/victoria-falls/offers/family-getaway?_gl=1*15sjzei*_ga*MjA0NTQ0NTgyNy4xNzE1MDU4NTg1*_ga_3YQC39M8ZK*czE3NTM4NjMyOTEkbzc1NCRnMSR0MTc1Mzg2MzMwNCRqNDckbDAkaDE2NzgzMTI1NDA.) ที่อวานี วิกตอเรีย ฟอลส์ รีสอร์ท ราคาเริ่มต้นที่ 720 ดอลลาร์สหรัฐต่อห้องต่อคืน สำหรับครอบครัว 4 คน รวมอาหารเช้าทุกวัน และสำหรับคู่รักหรือผู้ที่เดินทางคนเดียว ราคาเริ่มต้นที่ 270 ดอลลาร์สหรัฐต่อห้องต่อคืน รวมอาหารเช้า (ราคานี้รวมภาษีและค่าธรรมเนียมเรียบร้อยแล้ว)

สำหรับข้อมูลเพิ่มเติมหรือจองห้องพัก ดูได้ที่เว็บไซต์ <http://www.avanihotels.com/en/victoria-falls> อีเมล <victoriafalls@avanihotels.com> หรือโทร +260 778 648 661/2.

**- จบ -**

**เกี่ยวกับ Avani Hotels & Resorts**

Avani ออกแบบมาเพื่อตอบโจทย์นักเดินทางยุคใหม่ นำเสนอห้องพักสไตล์โมเดิร์น พื้นที่ที่เชื่อมต่อกันอย่างลงตัว รวมถึงบริการอาหารที่สะดวกคล่องตัว โดยได้แรงบันดาลใจจากท้องถิ่น ความสมดุลคือหัวใจของทุกสิ่งที่ Avani ทำ — เพื่อมอบประสบการณ์ที่ลงตัวระหว่างการบริการ ความสนุกสนาน และความเป็นส่วนตัว Avani เปิดตัวครั้งแรกในปี 2011 ปัจจุบันมีโรงแรมและรีสอร์ทกว่า 40 แห่งใน 5 ทวีป ครอบคลุมทั้งโรงแรมใจกลางเมือง รีสอร์ท ริมทะเล และที่พักท่ามกลางธรรมชาติ โดยเน้นการออกแบบอย่างชาญฉลาด การบริการที่สดใสมีชีวิตชีวา และความคุ้มค่า

Avani เป็นส่วนหนึ่งของ [Minor Hotels](https://apc01.safelinks.protection.outlook.com/?url=http%3A%2F%2Fwww.minorhotels.com%2F&data=05%7C02%7Cegrimaldi%40minor.com%7C042b2f4c6c484debe24f08dc551b53ab%7Cce4e609ba0234bd7bc127897eb94ef9b%7C0%7C0%7C638478823090170371%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=vOJloQ2aXxVDwtkeTEjC0rJ7Xaa6RfugtH%2Bggl4EwSk%3D&reserved=0) กลุ่มธุรกิจโรงแรมระดับโลก และเป็นสมาชิกของโปรแกรมสะสมคะแนน [GHA DISCOVERY](https://apc01.safelinks.protection.outlook.com/?url=https%3A%2F%2Fwww.ghadiscovery.com%2F&data=05%7C02%7Cegrimaldi%40minor.com%7C042b2f4c6c484debe24f08dc551b53ab%7Cce4e609ba0234bd7bc127897eb94ef9b%7C0%7C0%7C638478823090180579%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=VVlc0L2Is0Zqv0mOsWtVSFlVCmByJ%2BBx1nRzOL7F0WQ%3D&reserved=0)

ดูข้อมูลเพิ่มเติมได้ที่ avani.com และติดตาม Avani ได้ทาง [Facebook](https://apc01.safelinks.protection.outlook.com/?url=https%3A%2F%2Fwww.facebook.com%2FAVANIhotels&data=05%7C02%7Cegrimaldi%40minor.com%7C042b2f4c6c484debe24f08dc551b53ab%7Cce4e609ba0234bd7bc127897eb94ef9b%7C0%7C0%7C638478823090194078%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XaxeBDS7t4rN3FNFui1MZfqgQCASoiClYJlGZkazwzQ%3D&reserved=0), [Instagram](https://apc01.safelinks.protection.outlook.com/?url=https%3A%2F%2Finstagram.com%2Favani_hotels%2F&data=05%7C02%7Cegrimaldi%40minor.com%7C042b2f4c6c484debe24f08dc551b53ab%7Cce4e609ba0234bd7bc127897eb94ef9b%7C0%7C0%7C638478823090199954%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=n0yU5hSogz67zhdaMSoswvoG7jznvFDBiK33gVokY0Y%3D&reserved=0), [TikTok](https://apc01.safelinks.protection.outlook.com/?url=https%3A%2F%2Fwww.tiktok.com%2F%40avanihotels&data=05%7C02%7Cegrimaldi%40minor.com%7C042b2f4c6c484debe24f08dc551b53ab%7Cce4e609ba0234bd7bc127897eb94ef9b%7C0%7C0%7C638478823090205729%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=BpgtIcFb3gUoPYM4RZl5lPkbAd%2FjSmdbGGY08iHXV1o%3D&reserved=0) และ [YouTube](https://apc01.safelinks.protection.outlook.com/?url=https%3A%2F%2Fwww.youtube.com%2Favanihotels&data=05%7C02%7Cegrimaldi%40minor.com%7C042b2f4c6c484debe24f08dc551b53ab%7Cce4e609ba0234bd7bc127897eb94ef9b%7C0%7C0%7C638478823090211318%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=xgHhjj4FR5J%2BPkOEH%2FVKt5YCPrsir%2BEIQ%2BEj0bUMZb8%3D&reserved=0)

**สอบถามข้อมูลเพิ่มเติมได้ที่ฝ่ายประชาสัมพันธ์:**

จุฬารักษ์ ชลหาญ (ผู้อำนวยการอาวุโสฝ่ายประชาสัมพันธ์)

โทร. 02 365 7677 อีเมล [jularak\_ch@minor.com](mailto:jularak_ch@minor.com)

นิชา พงศ์สถาพร (ผู้ช่วยผู้อำนวยการฝ่ายประชาสัมพันธ์)

โทร. 02 365 7672 อีเมล [nicha\_po@minor.com](mailto:nicha_po@minor.com)

**ขอบพระคุณที่กรุณาเผยแพร่ข่าวประชาสัมพันธ์**

หากต้องการรายละเอียดเพิ่มเติม กรุณาติดต่อ

บริษัท พิมพลัส จำกัด โทร.02-741-5212-5 #107

พิมพ์ชนะ เอกชัย (เจ็ม) Line ID: gemskii

อุกฤษฎ์ ปริยธาดา (ออฟ) Line ID: Offpimplus

พรรณนิภา สุวรรณ (ปูเป้) Line ID: Poopaepsister28